techiaith/cofnodycynulliad_en-cy huggingface dataset:
English: Before we move to questions, I would like to inform the Assembly, or the Senedd, that, in accordance with Standing Order 26.75, the Senedd and Elections (Wales) Bill was given Royal Assent today.
Welsh: Cyn symud at y cwestiynau, hoffwn hysbysu'r Cynulliad, y Senedd, yn unol â Rheol Sefydlog 26.75, fod Bil Senedd ac Etholiadau (Cymru) wedi cael Cydsyniad Brenhinol heddiw.
English: And our first item is questions to the Minister for Education, and the first question is from Suzy Davies.
Welsh: A'r eitem gyntaf, felly, yw'r cwestiynau i'r Gweinidog Addysg, ac mae'r cwestiwn cyntaf gan Suzy Davies.
English: Local authorities are responsible for providing suitable provision for all learners, including those with special educational needs, and funding is allocated to local authorities via the revenue support grant. I have also made available £20 million to support the wider ALN transformation programme.
Welsh: Mae awdurdodau lleol yn gyfrifol am ddarparu darpariaeth addas ar gyfer pob dysgwr, gan gynnwys y rhai ag anghenion addysgol arbennig, a dyrennir cyllid i awdurdodau lleol drwy'r grant cynnal refeniw. Rwyf hefyd wedi sicrhau bod £20 miliwn ar gael i gefnogi'r rhaglen drawsnewid ADY ehangach.
English: Thank you for that answer, and, of course, to be fair, in committee last week, you spoke to us about that pot of funding for helping local authorities and educators prepare for the requirements of the additional learning needs Act. And in the draft budget, you've committed £9 million to two other areas of expenditure, including helping councils deal with the present situation on providing additional learning needs support. And, yet, we do know that, as a result of the UK Government's spending round, the consequential to the Welsh block from its budget allocation to special educational needs and additional learning needs is £35 million. So, I'm not talking about the £700 million headlined by the Secretary of State for Education, which we'll all watch out for, but the £35 million from the spending round. You prioritise your spending, I do know that, but I can't believe that our need for investment in SEN and ALN is so much less than in England. Why haven't you spent £35 million on SEN and ALN?
Welsh: Diolch ichi am yr ateb hwnnw, ac wrth gwrs, i fod yn deg, yn y pwyllgor yr wythnos diwethaf, fe wnaethoch siarad â ni am y cyllid hwnnw ar gyfer helpu awdurdodau lleol ac addysgwyr i baratoi ar gyfer gofynion y Ddeddf anghenion dysgu ychwanegol. Ac yn y gyllideb ddrafft, rydych wedi ymrwymo £9 miliwn i ddau faes gwariant arall, gan gynnwys helpu cynghorau i ymdrin â'r sefyllfa bresennol mewn perthynas â darparu cymorth anghenion dysgu ychwanegol. Ac eto, o ganlyniad i gylch gwariant Llywodraeth y DU, gwyddom fod £35 miliwn o gyllid canlyniadol i'r bloc Cymreig o'i ddyraniad cyllideb i anghenion addysgol arbennig ac anghenion dysgu ychwanegol. Felly, nid wyf yn sôn am y £700 miliwn a gafodd sylw gan yr Ysgrifennydd Gwladol dros Addysg, ac y bydd pawb ohonom yn ei ddisgwyl yn eiddgar, rwy'n sôn am y £35 miliwn o'r cylch gwariant. Rydych yn blaenoriaethu eich gwariant, rwy'n gwybod hynny, ond ni allaf gredu bod ein hangen am fuddsoddiad mewn AAA ac ADY gymaint yn llai nag yn Lloegr. Pam nad ydych chi wedi gwario £35 miliwn ar AAA ac ADY?
English: Well, as I said to the Member in answering her initial question, the vast majority of school costs are met out of the revenue support grant. The Member will be aware that the Government has been able to give a significant increase to local authorities this year. The addition to the local government settlement and other new funding for schools and social care totals £220 million for 2020-21, and this is more than we received in the spending round in relation to additional schools and social care funding from England. The extra funding for additional learning needs in England is included in the overall school increases, so we have been able to ensure additional money for the RSG. I'm aware of specific pressures within the ALN community, and that's why we will complement the increase in the RSG with an additional £8 million from my own budget and in excess of £1 million to support specialist placements for the children with the most profound needs for post-16 study.
Welsh: Wel, fel y dywedais wrth yr Aelod wrth ateb ei chwestiwn cyntaf, mae'r mwyafrif helaeth o gostau ysgol yn cael eu talu o'r grant cynnal refeniw. Fe fydd yr Aelod yn ymwybodol fod y Llywodraeth wedi gallu cynyddu'r arian a roddir i awdurdodau lleol yn sylweddol eleni. Mae'r ychwanegiad at y setliad llywodraeth leol, a chyllid newydd arall ar gyfer ysgolion a gofal cymdeithasol yn gwneud cyfanswm o £220 miliwn ar gyfer 2020-2021, ac mae hyn yn fwy na'r hyn a gawsom yn y cylch gwariant mewn perthynas â chyllid ychwanegol i ysgolion a gofal cymdeithasol o Loegr. Mae'r cyllid ychwanegol ar gyfer anghenion dysgu ychwanegol yn Lloegr wedi'i gynnwys yn y cynnydd cyffredinol ar gyfer ysgolion, felly rydym wedi gallu sicrhau arian ychwanegol ar gyfer y grant cynnal refeniw. Rwy'n ymwybodol o bwysau penodol yn y gymuned ADY, a dyna pam y byddwn yn ategu'r cynnydd yn y grant cynnal refeniw gydag £8 miliwn ychwanegol o fy nghyllideb fy hun, a mwy nag £1 filiwn i sicrhau lleoliadau arbenigol ar gyfer y plant sydd â'r anghenion mwyaf dwys ar gyfer astudio ôl-16.
English: Minister, I appreciate very much the extra money you've put in. I have a constituent who has got a child who needs that type of support, but unfortunately is not getting it because the diagnosis has not been identified yet. But I also appreciate the £20 million you're giving to the ALN preparations for the Bill being enacted in 2021. Local authorities, therefore, will look very carefully at the additional money, to deliver on the expected increase in requirements that they'll have to meet as a consequence of those changes. Now, as I said, I have a constituent whose child, probably in 18 months' time, would actually get the support, because the requirements are changing, from not just a diagnosis to actually the needs of a child. As a consequence, they will have that support. But councils need money to deliver it. Will you be looking to increase the funding to local authorities in future budgets to ensure that - when this change comes in, when there's an increase, and there is going to be an increase in demand - that increase will be met and those children will get the support they need?
Welsh: Weinidog, rwy'n gwerthfawrogi'r arian ychwanegol rydych wedi'i roi yn fawr. Mae gennyf etholwr sydd â phlentyn sydd angen y math hwnnw o gefnogaeth, ond yn anffodus, nid yw'n ei gael oherwydd nad oes diagnosis wedi'i wneud eto. Ond hefyd, rwy'n gwerthfawrogi'r £20 miliwn rydych yn ei roi tuag at y paratoadau ADY ar gyfer gweithredu'r Bil yn 2021. Ond bydd awdurdodau lleol, felly, yn edrych yn ofalus iawn ar yr arian ychwanegol, er mwyn iddo gyflawni yn erbyn y cynnydd disgwyliedig yn y gofynion y bydd yn rhaid iddynt eu bodloni o ganlyniad i'r newidiadau hynny. Nawr, fel y dywedais, mae gennyf etholwr y byddai ei blentyn yn cael y gefnogaeth ymhen 18 mis yn ôl pob tebyg oherwydd bod y gofynion yn newid o ddim ond diagnosis i anghenion plentyn mewn gwirionedd. O ganlyniad, byddant yn cael y cymorth hwnnw. Ond mae angen arian ar gynghorau i'w ddarparu. A ydych yn bwriadu cynyddu'r cyllid i awdurdodau lleol yng nghyllidebau'r dyfodol, er mwyn sicrhau - pan ddaw'r newid hwn i rym, pan ddaw'r cynnydd, a bydd cynnydd yn y galw - y bydd y cynnydd hwnnw'n cael ei ariannu ac y bydd y plant hynny'n cael y cymorth y maent ei angen?
English: Thank you, David, for that question. There are two very important points here. Firstly, my expectation is that every single local education authority in Wales meets the needs of children under current legislation, and there should be no excuse for those needs not being met in anticipation of the introduction of the new ALN Bill. There are protections and rights for those children now, and local authorities should be meeting them. Although, I do have to say, expenditure on SEN in schools by local authorities for this current financial year is budgeted to be in the region of £405 million, which is a 6.1 per cent increase on the year before. So, local authorities are investing in the education of these children. With regard to the introduction of the Act, you'll be aware that, as I said in answer to Suzy Davies, £20 million has been provided to support that implementation, specifically on the professional learning needs of staff and local education authorities to ensure that that legislation is a success. There will be further financial information available to Members when we publish the statutory code that will underpin that legislation later this year.
Welsh: Diolch i chi am y cwestiwn hwnnw, David. Mae dau bwynt pwysig iawn yma. Yn gyntaf, rwy'n disgwyl bod pob awdurdod addysg lleol yng Nghymru yn diwallu anghenion plant o dan y ddeddfwriaeth gyfredol, ac ni ddylai fod unrhyw esgus dros beidio â diwallu'r anghenion hynny cyn cyflwyno'r Bil ADY newydd. Mae gan y plant hynny amddiffyniadau a hawliau yn awr, a dylai awdurdodau lleol fod yn eu darparu. Er, mae'n rhaid i mi ddweud, mae gwariant awdurdodau lleol ar AAA mewn ysgolion ar gyfer y flwyddyn ariannol gyfredol hon wedi'i gyllidebu i fod oddeutu £405 miliwn, sy'n gynnydd o 6.1 y cant o'i gymharu â'r flwyddyn flaenorol. Felly, mae awdurdodau lleol yn buddsoddi yn addysg y plant hyn. O ran cyflwyno'r Ddeddf, fe fyddwch yn ymwybodol, fel y dywedais yn fy ateb i Suzy Davies, fod £20 miliwn wedi'i ddarparu i gefnogi'r gwaith o weithredu'r Ddeddf, yn benodol ar gyfer anghenion dysgu proffesiynol staff ac awdurdodau addysg lleol i sicrhau bod y ddeddfwriaeth honno'n llwyddiant. Bydd rhagor o wybodaeth ariannol ar gael i'r Aelodau pan fyddwn yn cyhoeddi'r cod statudol a fydd yn sail i'r ddeddfwriaeth honno yn ddiweddarach eleni.
English: The Minister was kind enough to spend some time yesterday in my constituency meeting with ALN teachers, and I was very grateful to the Minister for both the time she spent talking with those people but also the conversation that took place, which I thought was beneficial for everybody. The teachers there, Minister, were very clear that, in order to deliver the vision, which I think is shared on all sides of this Chamber, they need the resources, the time and the support to be able to get these things right. Can you give us an undertaking today, Minister, that you will seek to put together this package? Because the legislation was, of course, a part of a transformation programme and not the totality of it. And in delivering the code, when you're able to do so, we will be transforming the experience of education for children and young people with those additional learning needs.
Welsh: Roedd y Gweinidog yn ddigon caredig i dreulio rhywfaint o amser yn fy etholaeth ddoe yn cyfarfod ag athrawon ADY, ac roeddwn yn ddiolchgar iawn i'r Gweinidog am yr amser a dreuliodd yn siarad â'r bobl hynny, ond hefyd am y sgwrs a gafwyd, a oedd yn fuddiol i bawb yn fy marn i. Roedd yr athrawon yno, Weinidog, yn dweud yn glir iawn, er mwyn cyflawni'r weledigaeth, sydd, yn fy nhyb i, yn cael ei rhannu ar bob ochr i'r Siambr hon, eu bod angen yr adnoddau, yr amser a'r gefnogaeth i allu cael y pethau hyn yn iawn. A allwch roi ymrwymiad inni heddiw, Weinidog, y byddwch yn ceisio rhoi'r pecyn hwn at ei gilydd? Oherwydd roedd y ddeddfwriaeth, wrth gwrs, yn rhan o raglen drawsnewid ac nid dyna oedd y rhaglen yn ei chyfanrwydd. Ac wrth gyflawni'r cod, pan fyddwch yn gallu gwneud hynny, byddwn yn trawsnewid profiad addysg i blant a phobl ifanc sydd â'r anghenion dysgu ychwanegol hynny.
English: Firstly, can I thank the Member for facilitating that meeting yesterday, and for the efforts of the teachers that I did meet yesterday for the work that they do, day in, day out, in our schools, and the individual who actually looks to co-ordinate the approaches to ALN across the region? It was indeed useful to me to receive their feedback. They were very loud and clear that they do not need any further training on the elements of the new legislation, but now need some training in the practical day-to-day responsibilities of doing that job. I was also very interested to hear the different approaches as to the status of additional learning needs co-ordinators in school management structures, some of them feeling perhaps that not due weight is given by senior management teams to the needs of that particular role. So, there were very useful discussions, which I will pursue with my officials and will feed back to the Member so that he can feed back to those members of staff who I was very grateful to meet yesterday.
Welsh: Yn gyntaf, a gaf fi ddiolch i'r Aelod am hwyluso'r cyfarfod ddoe, ac am ymdrechion yr athrawon y cyfarfûm â hwy ddoe yn y gwaith y maent yn ei wneud o ddydd i ddydd, yn ein hysgolion, a'r unigolyn sy'n ceisio cydlynu dulliau ADY ledled y rhanbarth? Roedd eu hadborth yn ddefnyddiol iawn i mi. Roeddent yn dweud yn glir iawn nad ydynt angen unrhyw hyfforddiant pellach ar elfennau'r ddeddfwriaeth newydd, ond eu bod bellach angen rhywfaint o hyfforddiant mewn perthynas â'r cyfrifoldebau ymarferol o wneud y swydd honno o ddydd i ddydd. Roedd gennyf ddiddordeb mawr hefyd mewn clywed y gwahanol agweddau tuag at statws cydgysylltwyr anghenion dysgu ychwanegol mewn strwythurau rheoli ysgol, gyda rhai ohonynt yn teimlo efallai nad yw uwch dimau rheoli yn rhoi digon o bwyslais ar anghenion y rôl benodol honno. Felly, cafwyd trafodaethau defnyddiol iawn, a byddaf yn mynd ar eu trywydd gyda fy swyddogion ac yn adrodd yn ôl i'r Aelod fel y gall yntau adrodd yn ôl i'r aelodau staff hynny roeddwn yn ddiolchgar iawn am gael eu cyfarfod ddoe.
English: Over the summer and autumn, we piloted a number of approaches to tackling the issue of holiday hunger, including working with play and community-based settings across Wales through our playworks pilot. The evaluation findings will inform thinking about wider provision next year.
Welsh: Dros yr haf a'r hydref gwnaethom dreialu nifer o ddulliau o fynd i'r afael â newyn gwyliau, gan gynnwys gweithio gyda lleoliadau chwarae a lleoliadau cymunedol ledled Cymru drwy ein cynllun peilot gwaith chwarae. Bydd canfyddiadau'r gwerthusiad yn llywio syniadau ynglŷn â'r ddarpariaeth ehangach y flwyddyn nesaf.
English: I'm really pleased to say that we are carrying out this scheme, and it is helping children from low-income families, but I'm sure people would share my distress that hundreds of families - both those in work and receiving benefits, and those relying solely on benefit incomes - feel that they have to depend on such schemes to feed their children during school holidays. It is a mark of 10 years of austerity, and the changes to benefits and entitlements from the Tory Government that have hit families with very little income the hardest. So, we recognise also that must be immensely stressful for the parents and the families to find themselves in these positions of need. You have said that you are going to evaluate, moving forward, and my question to you, Minister, is: once you have that evaluation and are moving forward with that pilot, is it your intention then to widen the access to those who aren't currently in the pilot and to continue access for those who are?
Welsh: Rwy'n falch iawn o ddweud ein bod yn cyflawni'r cynllun hwn ac mae'n helpu plant o deuluoedd incwm isel, ond rwy'n siŵr y byddai pobl yn rhannu fy ngofid fod cannoedd o deuluoedd - rhai sy'n gweithio ac yn derbyn budd-daliadau a'r rhai sy'n dibynnu'n llwyr ar incwm budd-daliadau - yn teimlo bod yn rhaid iddynt ddibynnu ar gynlluniau o'r fath i fwydo eu plant yn ystod gwyliau ysgol. Mae'n arwydd o 10 mlynedd o gyni, ac mae newidiadau'r Llywodraeth Dorïaidd i fudd-daliadau a hawliau wedi taro teuluoedd heb fawr o incwm yn galetach na neb arall. Felly, rydym hefyd yn cydnabod bod hynny'n achosi straen aruthrol i rieni a theuluoedd mewn angen o'r fath. Rydych wedi dweud eich bod yn bwriadu gwerthuso, wrth symud ymlaen, a fy nghwestiwn i chi, Weinidog, yw hwn: pan fyddwch wedi cynnal y gwerthusiad hwnnw ac yn symud ymlaen gyda'r cynllun peilot, ai eich bwriad wedyn yw ehangu mynediad ar gyfer y rheini nad ydynt yn rhan o'r cynllun peilot ar hyn o bryd a pharhau'r mynediad ar gyfer y rheini sy'n rhan o'r cynllun peilot?
English: Well, Joyce, the reasons why families and children suffer from holiday hunger are ones that are, in many cases, often beyond our control. But I think it is absolutely right that the Welsh Government looks to take action to alleviate the consequences of decisions that are taken elsewhere. In total, the Holiday Hunger Playworks pilot had 92 open-access-play sites and six out-of-school sites. They delivered some 13,000 meals, which just shows you the scale of that particular programme. It is important that we remember that that is just one part of our attempts to tackle and to alleviate the problem of holiday hunger. It sits alongside our traditional school holiday enrichment programme; our food and fun programme that is delivered via a school setting. And I am pleased to say that, in the new financial year, we have earmarked £1 million funding for the playworks pilots, and we will be increasing the Welsh Government's budget for the food and fun SHEP to £2.7 million. That will allow us to provide 100 per cent of the cost of that programme, which in past years has been partly funded by Welsh Government and partly funded by local authorities. But we will be able to expand that programme and we believe that, potentially, it will reach some 7,600 children this summer.
Welsh: Wel, Joyce, mae'r rhesymau pam fod teuluoedd a phlant yn dioddef o newyn gwyliau yn rhai sydd, mewn llawer o achosion, y tu hwnt i'n rheolaeth. Ond rwy'n credu ei bod yn hollol iawn fod Llywodraeth Cymru yn cymryd camau gweithredu i leddfu canlyniadau penderfyniadau a wneir mewn mannau eraill. Roedd gan y cynllun peilot Gwaith Chwarae Newyn Gwyliau 92 o safleoedd chwarae mynediad agored a chwech o safleoedd y tu allan i'r ysgol i gyd. Fe wnaethant ddosbarthu tua 13,000 o brydau bwyd, sy'n dangos maint y rhaglen benodol honno. Mae'n bwysig inni gofio mai rhan yn unig o'n hymdrechion i drechu a lliniaru problem newyn gwyliau yw hyn. Mae'n sefyll ochr yn ochr â'n rhaglen draddodiadol ar gyfer cyfoethogi gwyliau ysgol; ein rhaglen bwyd a hwyl sy'n cael ei darparu o fewn ysgolion. Ac rwy'n falch o ddweud ein bod, yn y flwyddyn ariannol newydd, wedi clustnodi cyllid o £1 filiwn ar gyfer y cynlluniau peilot gwaith chwarae a byddwn yn cynyddu cyllideb Llywodraeth Cymru ar gyfer Rhaglen Cyfoethogi Gwyliau Ysgol bwyd a hwyl i £2.7 miliwn. Bydd hynny'n caniatáu inni ddarparu 100 y cant o gost y rhaglen honno, sydd, yn y blynyddoedd diwethaf, wedi'i hariannu'n rhannol gan Lywodraeth Cymru ac yn rhannol gan awdurdodau lleol. Ond byddwn yn gallu ehangu'r rhaglen honno a chredwn y gallai gyrraedd tua 7,600 o blant yr haf hwn.
English: I welcome this pilot and I welcome the information that you've just given us that more children are likely to benefit from this. I recognise also that budgets are tight and, with the Tories in power in Westminster, there's little prospect of our situation improving for some years. So, I wonder what consideration you've given to tapping into the vast excess of food that's generated by supermarkets on a daily basis. Could using that excess make this scheme cheaper? My office has been collecting and distributing food from a small number of supermarkets. It's perfectly good produce and it would have been destined for the bin, mainly due to its short shelf life. We don't have any qualification - there's no benefits eligibility to accessing this food - and as a result we've had more than 6,000 visits from people for free food, just over the last six months. So, can you consider utilising the waste from supermarkets to enable more children to be fed during school holiday times?
Welsh: Rwy'n croesawu'r cynllun peilot hwn ac rwy'n croesawu'r wybodaeth rydych newydd ei rhoi inni fod mwy o blant yn debygol o elwa o hyn. Rwy'n cydnabod hefyd fod cyllidebau'n dynn a chyda'r Torïaid mewn grym yn San Steffan, nid oes fawr o obaith y bydd ein sefyllfa yn gwella am rai blynyddoedd. Felly, tybed pa ystyriaeth rydych wedi'i rhoi i fanteisio ar y gormodedd enfawr o fwyd sy'n cael ei gynhyrchu gan archfarchnadoedd bob dydd? A allai defnyddio'r gormodedd hwn wneud y cynllun yn rhatach? Mae fy swyddfa wedi bod yn casglu a dosbarthu bwyd o nifer fach o archfarchnadoedd. Mae'n gynnyrch da a fyddai wedi cael ei daflu i'r bin, yn bennaf oherwydd ei oes silff fer. Nid oes gennym unrhyw gymhwyster - nid oes angen i bobl fod yn derbyn budd-daliadau i gael mynediad at y bwyd hwn - ac o ganlyniad, rydym wedi cael mwy na 6,000 o ymweliadau gan bobl sy'n chwilio am fwyd am ddim dros y chwe mis diwethaf. Felly, a allwch chi ystyried defnyddio'r gwastraff o archfarchnadoedd i alluogi mwy o blant i gael eu bwydo yn ystod gwyliau ysgol?
English: Thank you, Leanne, for that, and thank you for your own personal efforts. It is mirrored by efforts by politicians who sit in this Chamber, and outside this Chamber, in a range of political parties who look to take practical action in this regard. We don't actually run those programmes. We make the finance available for our partners in local government and our third sector organisations to be able to, on the ground, deliver. But I'm more than happy for officials to ask our partners whether they could encourage and look at the proposal that you've just put forward. We're always looking for new partners to help ensure that not just the food on offer but also the range of activities - because that's an important part of the programme as well, the range of activities - on offer are meaningful, exciting and attractive to children. So, recently I met with the Welsh Rugby Union. The WRU are looking to do some summer provision and, rather than simply set that up as a solo programme, they are now in discussion with us about how we can put them in touch with local authorities so that they can work alongside our programme, rather than duplicating efforts. So, we're always looking for new partners to work alongside local authorities and third sector organisations to make those experiences for children meaningful, not just in terms of nourishment, but also activities that can address issues around anti-social behaviour or loneliness and isolation or learning loss during the summer holidays.
Welsh: Diolch i chi am hynny, Leanne, a diolch am eich ymdrechion. Mae gwleidyddion sy'n eistedd yn y Siambr hon yn ymdrechu i wneud yr un peth, a thu allan i'r Siambr hon, mewn amryw o bleidiau gwleidyddol sy'n ceisio rhoi camau ymarferol ar waith yn hyn o beth. Nid ni sy'n cynnal y rhaglenni hynny mewn gwirionedd. Rydym yn sicrhau bod y cyllid ar gael i'n partneriaid mewn llywodraeth leol a'n sefydliadau trydydd sector allu ei wneud ar lawr gwlad. Ond rwy'n fwy na pharod i'n swyddogion ofyn i'n partneriaid annog ac edrych ar y cynnig rydych newydd ei gyflwyno. Rydym bob amser yn chwilio am bartneriaid newydd i helpu i sicrhau bod y bwyd sy'n cael ei gynnig, yn ogystal â'r ystod o weithgareddau - oherwydd mae honno'n rhan bwysig o'r rhaglen hefyd, yr amrywiaeth o weithgareddau - sy'n cael eu cynnig yn ystyrlon, yn gyffrous ac yn ddeniadol i blant. Felly, yn ddiweddar, cyfarfûm ag Undeb Rygbi Cymru. Mae Undeb Rygbi Cymru yn ystyried sicrhau rhywfaint o ddarpariaeth yn ystod yr haf ac yn hytrach na sefydlu hynny fel rhaglen unigol, maent yn trafod gyda ni ynglŷn â sut y gallwn eu rhoi mewn cysylltiad ag awdurdodau lleol fel y gallant weithio ochr yn ochr â'n rhaglen, yn hytrach na dyblygu ymdrechion. Felly, rydym bob amser yn chwilio am bartneriaid newydd i weithio ochr yn ochr ag awdurdodau lleol a sefydliadau'r trydydd sector i wneud y profiadau hynny i blant yn ystyrlon, nid yn unig o ran maeth, ond hefyd o ran gweithgareddau a all fynd i'r afael â materion yn ymwneud ag ymddygiad gwrthgymdeithasol, unigrwydd ac arwahanrwydd, neu golli dysgu yn ystod gwyliau'r haf.
English: Questions now from party spokespeople. The Conservative spokesperson, Suzy Davies.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Suzy Davies.